Izziņa par atzinumos sniegtajiem iebildumiem par

Ministru kabineta noteikumu projektu "Higiēnas prasības baseina un pirts pakalpojumiem"

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | Elektroniskā piecu darbdienu saskaņošana 11.-16.03.2020.  Atkārtota elektroniskā piecu darbdienu saskaņošana 05.-10.06.2020. |
| Saskaņošanas dalībnieki | Elektroniskās piecu darbdienu saskaņošanas dalībnieki: Finanšu ministrija, Tieslietu ministrija, Aizsardzības ministrija, Vides aizsardzības un reģionālās attīstības ministrija, Ekonomikas ministrija, Iekšlietu ministrija, Valsts kanceleja, Latvijas Pašvaldību savienība |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

**II. Jautājumi, par kuriem saskaņošanā vienošanās ir panākta**

|  |  |  |  |  |  |
| --- | --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | | 4 | 5 |
| 1. |  | **Iekšlietu ministrija**  Anotācijas I. sadaļas 2. punktā ir norādīts, ka noteikumu projekts apvienos pašreiz spēkā esošos noteikumus (Ministru kabineta 2009. gada 13. janvāra noteikumus “Higiēnas prasības publiskas lietošanas peldbaseiniem“ un Ministru kabineta 2000. gada 19. decembra noteikumus Nr. 439 “Higiēnas prasības publiskas lietošanas pirtīm”) un ir izstrādāts, jo nepieciešams pārskatīt pašreizējos noteikumos noteikto atbilstoši mūsdienu tendencēm. Vēršam uzmanību, ka ne noteikumu projektā, ne anotācijā nav minēts, ka spēkā esošie noteikumi atzīstami par spēku zaudējušiem. Ņemot vērā minēto, lūdzam precizēt noteikumu projektu un anotāciju vai izstrādāt papildus Ministru kabineta noteikumu projektu, ar kuriem atzītu minētos noteikumus par spēku zaudējušiem saskaņā ar Ministru kabineta 2009. gada 3. februāra noteikumu Nr. 108 “Normatīvo aktu projektu sagatavošanas noteikumi”. | | **Ņemts vērā** | 31. Atzīt par spēku zaudējušiem:  31.1. Ministru kabineta 2009.gada 13.janvāra noteikumus Nr. 37 “[Higiēnas prasības publiskas lietošanas peldbaseiniem](https://likumi.lv/ta/id/186601-higienas-prasibas-publiskas-lietosanas-peldbaseiniem)“ (Latvijas Vēstnesis, 2009, 10. nr.);  31.2. Ministru kabineta 2000.gada 19.decembra noteikumus Nr. 439  “[Higiēnas prasības publiskas lietošanas pirtīm](https://likumi.lv/ta/id/13858-higienas-prasibas-publiskas-lietosanas-pirtim) “ (Latvijas Vēstnesis, 2000, 466/469.nr., 2005, 135.nr., 2006, 176 nr., 2008, 45.nr.) |
| 2. | 14. Dušas telpās un tualetes telpās ir nodrošināta nepārtraukta aukstā un karstā ūdens padeve. Karstā ūdens temperatūra izejā no siltummaiņa ir ne zemāka par +55 oC. | Par precizēto projektu izteiktais iebildums 18.03.2020  Precizēt noteikumu projekta 14. punktu, paredzot, ka punkta prasības ir piemērojamas arī ūdens sagatavošanas sistēmām, kuras nodrošina kompleksā ūdens sagatavošanu (patērētājs nevar regulēt ūdens temperatūru ģērbtuvju dušās).  Valsts robežsardzes koledžas Profesionālās un taktiskās apmācības centra sporta komplekss (turpmāk – Centrs) nevar īstenot noteikumu projekta 14. punktā noteiktās prasības bez ūdens sagatavošanas sistēmas rekonstrukcijas. Centra esošā ūdens sagatavošanas sistēma nodrošina karstā ūdens sagatavošanu ūdenssildītājā +570 C, pēc tam trīsgaitas regulējošais vārsts nodrošina siltā ūdens sagatavošanu patērētājam no +380 C līdz +410 C. Lai nodrošinātu legionelozes profilakses pasākumu īstenošanu, reizi nedēļā apkures katla automātika nodrošina paaugstinātu ūdens sildīšanas temperatūru līdz +700 C. | |  | 13. Dušas telpās un tualetes telpās ir nodrošināta nepārtraukta aukstā un karstā ūdens padeve. Karstā ūdens temperatūra izejā no siltummaiņa vai ūdenssildītāja ir ne zemāka par +55 oC. |
| 3. | 1.Noteikumi nosaka higiēnas prasības publiskas lietošanas baseiniem, kā arī publiskas lietošanas pirtīm. | **Tieslietu ministrija**  1. Lūdzam precizēt projekta 1. punktu atbilstoši Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" (turpmāk – MK noteikumi Nr. 108) 100.2. apakšpunkta prasībām.  Vēršam uzmanību, ka Epidemioloģiskās drošības likuma (turpmāk – EDL) 38.1panta pirmā daļa paredz Ministru kabinetam pilnvarojumu noteikt higiēnas prasības paaugstināta riska subjektiem, kā arī peldvietām. Savukārt projekta 1. punkts paredz, ka šie noteikumi nosaka higiēnas prasības publiskas lietošanas baseiniem, kā arī publiskas lietošanas pirtīm (proti, objektiem, nevis subjektiem).  Tiesību subjekts ir persona (indivīds, indivīdu grupa, organizācijas, fiziska vai juridiska persona, privātpersona, publiska persona u.c.), kas potenciāli var kļūt par tiesību un pienākumu nesējiem.[[1]](#footnote-1) Turklāt EDL 1. panta 32. punktā skaidrots, ka paaugstināta riska subjekts ir tiesību subjekts, kura darbības veids ir pakalpojumu sniegšana patērētājiem un kura darbības vai izmantojamo iekārtu darbības dēļ var plaši izplatīties infekcijas slimības vai kura darbība ir saistīta ar veselību ietekmējošo faktoru kaitīgo iedarbību un kurš ir pakļauts epidemioloģisko drošību regulējošo normatīvo aktu prasībām.  Ievērojot minēto, lūdzam precizēt projekta 1. punktu, paredzot, ka noteikumi nosaka higiēnas prasības konkrētiem paaugstināta riska subjektiem (tiesību subjektiem), nevis baseiniem vai pirtīm.  Par precizēto projektu izteiktais iebildums 23.03.2020  Tieslietu ministrija ir izskatījusi Ministru kabineta noteikumu projektu “Higiēnas prasības baseina un pirts pakalpojumiem" (VSS-1130 (2019)), tā anotāciju un izziņu, un informē, ka uztur izziņas II sadaļā ietverto:   2.iebildumu, jo uzskatam, ka paaugstināta riska subjekts var būt ne tikai projekta 1.punktā paredzētais saimnieciskās darbības veicējs, kuram jāievēro higiēnas prasības sniedzot  baseina vai pirts pakalpojumus. Komerclikuma 1.panta otra un trešā daļa skaidro, ka komercdarbība ir atklāta saimnieciskā darbība, kuru savā vārdā peļņas gūšanas nolūkā veic komersants. Komercdarbība ir viens no uzņēmējdarbības veidiem. Saimnieciskā darbība ir jebkura sistemātiska, patstāvīga darbība par atlīdzību. Likums “Par iedzīvotāju ienākuma nodokli” un likums “Par nekustamā īpašuma nodokli” arī definē, kas ir saimnieciskā darbība.  Baseina un pirts pakalpojumu (tik šauram formulējumam arī grūti piekrist) sniedz ne tikai saimnieciskā darbības veicējs atlīdzības gūšanas nolūkā, bet arī šādu pakalpojumu sniedz, piem., izglītības iestāde, sociālās aprūpes iestāde, biedrība un iespējams vēl neminēts subjekts bez mērķa gūt atlīdzību. Turklāt baseinu un pirti personas var lietot arī citu darbības veidu ietvaros – nekustamā īpašuma īre vai noma, medicīnas un rehabilitācijas pakalpojumi, sociālās aprūpes pakalpojums utt. Tāpēc tie ne vienmēr būs pirts vai baseina pakalpojumi.  Epidemiloģiskās drošības likums (turpmāk – EDL) skaidro, ka paaugstināta riska subjekts ir tiesību subjekts:  1) kura darbības veids ir pakalpojumu sniegšana patērētājiem un kura darbības vai izmantojamo iekārtu darbības dēļ var plaši izplatīties infekcijas slimības  2) vai kura darbība ir saistīta ar veselību ietekmējošo faktoru kaitīgo iedarbību un kurš ir pakļauts epidemioloģisko drošību regulējošo normatīvo aktu prasībām.  Atkārtoti lūdzam precizēt projekta 1.punktu, jo tas šobrīd paredz šaurāku regulējumu nekā paredz likuma pilnvarojums. | | **Ņemts vērā** | 1. Noteikumi nosaka higiēnas prasības paaugstināta riska subjektiem, kuri piedāvā baseina vai pirts pakalpojumus kā pamatpakalpojumu vai papildus pakalpojumu, tai skaitā izglītības iestādēs, sociālās aprūpes iestādēs, veselības aprūpes iestādēs, sporta, izklaides, atpūtas vietās, viesnīcās (turpmāk – pakalpojuma sniedzējs). |
| 4. | 12.1. baseina un pirts telpas neapmeklē virsdrēbēs un āra apavos;  2. Pakalpojuma sniedzējs izstrādā iekšējās kārtības noteikumus un dara tos publiski pieejamus. | 2. Ņemot vērā šā atzinuma 1. iebildumā minēto, lūdzam pārskatīt un precizēt arī pārējo projekta tekstu, lai tas atbilst EDL 38.1panta pirmajā daļā Ministru kabinetam dotajam pilnvarojumam. Vēršam uzmanību, ka projektā ir paredzētas prasības ne tikai paaugstināta riska objektiem (nevis subjektiem), bet arī tā sniegto pakalpojumu lietotājiem (piemēram, projekta 12.1. apakšpunktā), kas pārsniedz Ministru kabinetam likumā doto pilnvarojumu.  Par precizēto projektu izteiktais iebildums 23.03.2020   Uztur izziņas II sadaļā ietverto 3.iebildumu, jo projekts vēl joprojām neatbilst  EDL 38.1 panta pirmajā daļā Ministru kabinetam dotajam pilnvarojumam. Vēršam uzmanību, ka projektā ir paredzētas prasības ne tikai paaugstināta riska objektiem (nevis subjektiem), bet arī tā sniegto pakalpojumu lietotājiem (piemēram, iepriekšējās redakcija projekta 12.1. apakšpunktā), kas pārsniedz Ministru kabinetam likumā doto pilnvarojumu. Projekta II sadaļa  paredz, ka pakalpojuma sniedzējs ar iekšējās kārtības noteikumiem higiēnas prasības pakalpojuma  saņēmējam padara saistošas. Vēršam uzmanību, ka veiksmīgāk higiēnas prasības, kas jāievēro pakalpojuma saņēmējam ir ietvert pakalpojuma saņemšanas noteikumos. Iekšējās kārtības noteikumi būtu vairāk piemēroti darbinieku rīcības regulēšanai. Patērētājs, klients, pakalpojuma saņēmējs jau nav padotības attiecībās ar pakalpojuma sniedzēju. Pakalpojumi tiek sniegti uz vienošanās pamata. | | **Ņemts vērā** | 7.1. pakalpojuma sniedzējs nodrošina, ka baseina un pirts telpas nelieto virsdrēbēs un āra apavos;  2. Pakalpojuma sniedzējs izstrādā pakalpojuma saņemšanas noteikumus un dara tos publiski pieejamus. |
| 5. |  | 3. Lūdzam anotācijā norādīt dokumentu, uz ko balstīta konkrētu paaugstināta riska subjektiem paredzētu prasību iekļaušana projektā, jo vairākām projektā ietvertajām prasībām pamatojums nav pašsaprotams. Piemēram, nav saprotams, kādēļ projekta 12. punktā tiek noteiktas būtiski atšķirīgas prasības dušas iekārtu skaitam baseinu un pirts pakalpojumu sniedzējiem  (1 iekārta uz 30 baseina apmeklētājiem, bet pirts gadījumā – 1 iekārta uz 10 apmeklētājiem) vai uz ko ir balstītas projekta 24. punktā paredzētās prasības. | | **Ņemts vērā** | Precizēta anotācija |
| 6. |  | 4. Ņemot vērā, ka šis ir jaunu Ministru kabineta noteikumu projekts, lūdzam pilnīgāk aizpildīt anotāciju, jo projekts paredz virkni prasību, ierobežojumu, termiņu un kritēriju, kuriem anotācijā nav skaidrojuma (pamatojuma). Vēršam uzmanību, ka ikvienam nosacījumam normatīvajā aktā ir jābūt objektīvi pamatotam. Par pamatojumu nevar kalpot tas, ka iepriekš izdotajos Ministru kabineta noteikumos šāds regulējums jau pastāvēja. Tas izriet no Valsts pārvaldes iekārtas likuma 10. panta sestās daļas, saskaņā ar kuru valsts pārvalde savā darbībā pastāvīgi pārbauda un uzlabo sabiedrībai sniegto pakalpojumu kvalitāti un valsts pārvaldei ir pienākums vienkāršot un uzlabot procedūras privātpersonas labā. Uz to ir norādīts arī Ekonomiskās sadarbības un attīstības organizācijas Padomes 2012. gada 22. marta rekomendācijā Nr. C(2012)37 par pārvaldes politiku un pārvaldību, kur minēts, ka valdībai sistemātiski un periodiski jāpārskata spēkā esošais regulējums, lai identificētu un atceltu vai mainītu regulējumu, kurš ir  novecojis, nepietiekams vai neefektīvs.  Ievērojot minēto, lūdzam precizēt projekta anotāciju atbilstoši Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" (turpmāk – Instrukcija Nr. 19) 14. punktam, saskaņā ar kuru anotācijas I sadaļas 2. punktā:  1) raksturo problēmu, kuras risināšanai nepieciešama projekta izstrāde. Problēmas identificēšanai un raksturošanai pēc iespējas izmanto uz pierādījumiem balstītus faktus, kas raksturo risināmo problēmu un attiecīgo politikas jomu (ja attiecināms), norāda informāciju par iepriekš veiktajiem politikas ietekmes novērtējumiem (sākotnējiem, starpposma un gala novērtējumiem) vai cita veida pētījumiem, ietverot pārskatu par šo ietekmes novērtējumu vai pētījumu galvenajiem secinājumiem, ieteiktajiem risinājumiem un turpmāko rīcību;  2) norāda pastāvošo tiesisko regulējumu un skaidro tā būtību, kā arī raksturo pastāvošā tiesiskā regulējuma nepilnības. Ja attiecībā uz norādīto problēmu nepastāv tiesiskais regulējums, tad skaidro, kādas sekas rada tiesiskā regulējuma neesība;  3) norāda informāciju par projekta izdošanas mērķi (sasaistot to ar informāciju par esošo situāciju) un aprakstošu informāciju par projekta būtību (necitējot projektā ietvertās normas), raksturo pastāvošā tiesiskā regulējuma nepilnības un skaidro, kā tiesiskā regulējuma izmaiņas risinās norādīto problēmu vai atrisinās to pilnībā.  Pretējā gadījumā šobrīd nav iespējams pēc būtības pārliecināties par projektā minētā regulējuma (ierobežojumu, prasību utt.) nepieciešamību. | | **Ņemts vērā** | Precizēta anotācija |
| 7. | 13. Baseina un pirts telpas, kā arī tajās izvietotās iekārtas ir aprīkotas un uzturētas tā, lai novērstu negadījumu risku. Sienu un grīdu apdarē izmanto viegli tīrāmus materiālus, kas paredzēti mitrai uzkopšanai un dezinfekcijai. Grīdas segumam telpās izmanto materiāla pārklājumu, kas nav slidens.  16. Ģērbtuvē iekārto soliņus, skapīšus un āķus mantu novietošanai, kā arī aprīkotu vietu matu žāvēšanai vai drošības prasībām atbilstošu vietu individuālo matu žāvējamo ierīču lietošanai. | 5. Saskaņā ar pilnvarojumu EDL 38.1panta pirmo daļu Ministru kabinets ir tiesīgs noteikt higiēnas prasības. Saskaņā ar EDL 1. panta 37. punktu "higiēna" ir nosacījumu un praktisku pasākumu kopums, kas nepieciešams, lai samazinātu vai likvidētu vides faktoru (fizikālo, ķīmisko, bioloģisko) iespējami kaitīgo iedarbību, garantējot drošu un cilvēka veselībai nekaitīgu vidi un pakalpojumu sniegšanu. Savukārt vairākas projektā paredzētās prasības šķietami nav saistītas ar higiēnu (piemēram, projekta 9., 15. punktā noteiktās prasības). Tādēļ projektā paredzētās prasības nepieciešams pārskatīt, sniedzot anotācijā skaidrojumu, kā konkrētās prasības ir saistītas ar higiēnu, vai arī  svītrojot tās prasības, kuras nav saistītas ar higiēnu.  Vienlaikus jāņem vērā, ka regulējumam, kuru Ministru kabinets izstrādā, pamatojoties uz likumu, ir jāsasniedz tāds pats mērķis, kādu likumdevējs vēlējies sasniegt, pieņemot minēto likumu.[[2]](#footnote-2) Līdz ar to projektā paredzētais regulējums vērtējams kontekstā ar EDL mērķi – reglamentēt epidemioloģisko drošību (nevis jebkādu drošību) un noteikt valsts institūciju, pašvaldību, fizisko un juridisko personu tiesības un pienākumus epidemioloģiskās drošības jomā.  Papildus jāņem vērā, ka saskaņā ar EDL infekcijas slimības avots ir cilvēka vai dzīvnieka organisms vai vides objekts, kurā infekcijas slimības izraisītāji saglabājas, vairojas un izdalās vai var izdalīties, radot cilvēkiem inficēšanās draudus. Savukārt infekcijas slimību izraisītāji ir baktērijas, vīrusi, riketsijas, spirohetas, hlamīdijas, mikoplazmas, sēnītes, vienšūņi, helminti, mikroorganismu daļas, toksīni un citi bioloģiskie aģenti, kas, iekļūstot cilvēka organismā, var ierosināt slimību vai slimības izraisītāju nēsāšanu.  Līdz ar to lūdzam vienlaikus anotācijā sniegt skaidrojumu, vai, skrupulozi izpildot projektā paredzētās higiēnas prasības, baseinu un pirts pakalpojumu sniedzēji pasargās savus klientus no visiem infekcijas slimību izraisītājiem vai tikai no anotācijā pieminētajiem.  Par precizēto projektu izteiktais iebildums 23.03.2020  Projektā vēl joprojām ir prasības, kas nav saistītas ar higiēnas nodrošināšanu un vairāk ir darba aizsardzības un pakalpojuma pieprasījuma gaumes jautājumi, piem., anotācijā skaidrots, ka:  1) pirts un baseina telpām jābūt iekārtotām un aprīkotām tā, lai novērstu negadījumu (projekta 8.punkts) un infekciju risku. Grīdas segumam jābūt tādam, kas neapdraud veselību (nav slidens) arī tad, ja tas ir mitrs. Savukārt pirts lāvām un soliem jābūt izgatavotiem no veselībai nekaitīga un droša materiāla, vislabāk - no koka.  Vēršam uzmanību, iepriekš minēto risku – negadījumi un materiālu nekaitīgums nav šī projekta mērķis (epidemioloģiskā drošība). Mūsuprāt, svarīgāk būtu vispārīgi pateikt, ka telpām, aprīkojumam un materiāliem būtu jābūt tādiem, lai varētu ievērot noteiktu sociālo distanci, viegli kopt, pakļaut dažādai dezinfekcijai, deratizācijai, dezinsekcijai (ar vielām, temperatūru utt. atbilstoši infekcijas vai kaitēkļu veidam), un vēdināšanai, utt. un aprīkojumu nomainīt, apmeklētāja imunitātes līmeņa saglabāšanai.  2) lai personīgās mantas un apģērbs nebūtu jānovieto uz grīdas,  ģērbtuvē iekārto soliņus, skapīšus, āķus mantu novietošanai. Lai apmeklētāji nebūtu spiesti aukstā laikā doties laukā ar slapjiem matiem, jāierīko vieta matu žāvēšanai vai arī drošības prasībām atbilstoša vieta individuālo fēnu lietošanai.  Vēršam uzmanību, ka šāds regulējums ir pārāk detalizēts (pakalpojuma sniedzējs varbūt piedāvās dīvānu vai krēslu nevis soliņu, vai skapi ar drēbju pakaramajiem utt.) un tās nav epidemioloģiskās drošības prasības. Drīzāk būtu jānosaka higiēnas vajadzībām nodrošināmā funkcionalitāte – piem., ģērbtuve ir aprīkota tā, lai apmeklētājs/ pakalpojuma saņēmējs varētu savas manta uzglabāt tīrā vietā un atsevišķi no citu mantām, lai apmeklētājs var pilnībā nožāvēties izmantojot individuālas ierīces, lai apmeklētājs pārģērbjoties var apsēsties uz tīras sēdēšanai paredzētas virsmas utt. | | **Ņemts vērā** | Precizēta anotācija,  8. Baseina un pirts telpas, kā arī tajās izvietotās iekārtas ir aprīkotas un uzturētas tā, lai novērstu veselības risku un to apdarē izmanto viegli tīrāmus, dezinficējamus un telpu funkcijai atbilstošus materiālus. Grīdas segumam izmanto materiāla pārklājumu, kas nav slidens arī gadījumā, ja tas ir mitrs.    10. Ģērbtuvi iekārto tā, lai apmeklētāji varētu savas mantas novietot un uzglabāt atsevišķi no citām mantām tīrā vietā, pārģērbjoties apsēsties uz tīras sēdēšanai paredzētas virsmas, kā arī varētu izžāvēt matus speciāli aprīkotā vietā vai ar individuālo matu žāvējamo ierīci. |
| 8. | 2. Noteikumi neattiecas uz baseiniem un pirtīm, kas tiek lietoti personīgām vajadzībām. | 6.Ņemot vērā EDL 1. panta 32. punktā sniegto paaugstināta riska subjekta definīciju (proti, ka tas ir tiesību subjekts, kura darbības veids ir pakalpojumu sniegšana patērētājiem), projekta 2. punkts ir svītrojams, jo ir lieks. | | **Ņemts vērā** |  |
| 9. | 3. Par šo noteikumu prasību ievērošanu ir atbildīgs saimnieciskās darbības veicējs, kas piedāvā baseina vai pirts pakalpojumus (turpmāk – pakalpojuma sniedzējs). | 7. Projekta 3. punkts paredz, ka par šo noteikumu prasību ievērošanu ir atbildīgs saimnieciskās darbības veicējs, kas piedāvā baseina vai pirts pakalpojumus (turpmāk – pakalpojuma sniedzējs). Lūdzam svītrot projekta 3. punktu, jo tas pārsniedz pilnvarojumu EDL 38.1panta pirmajā daļā. Vienlaikus vēršam uzmanību, ka atbildības jautājumus regulē EDL. | | **Ņemts vērā** |  |
| 10. | 4. Pakalpojuma sniedzēja pienākums ir sniegt cilvēka dzīvībai un veselībai drošus pakalpojumus. | 8. Projekta 4. punkts paredz noteikt, ka pakalpojuma sniedzēja pienākums ir sniegt cilvēka dzīvībai un veselībai drošus pakalpojumus. Vēršam uzmanību, ka šāda tiesību norma ir pārāk vispārīga. Atbilstoši pilnvarojumam EDL 38.1panta pirmajā daļā, skatot to kopsakarā ar EDL 1. panta 37. punktu, Ministru kabinets  ir pilnvarots noteikt higiēnas prasības, proti, nosacījumu un praktisku pasākumu kopumu, kas nepieciešams, lai samazinātu vai likvidētu vides faktoru (fizikālo, ķīmisko, bioloģisko) iespējami kaitīgo iedarbību. Savukārt no projekta 4. punkta nav saprotams, kādi nosacījumi ir jāizpilda vai kādi praktiski pasākumi ir jāveic, lai pirts vai baseina pakalpojums atbilstu higiēnas prasībām.  Kā vairākkārt norādījusi Satversmes tiesa, tiesību normām ir jābūt formulētām tā, lai indivīds, nepieciešamības gadījumā atbilstoši konsultējoties, varētu regulēt savu rīcību.[[3]](#footnote-3)  Ievērojot minēto, lūdzam projekta 4. punktu precizēt vai svītrot. | | **Ņemts vērā** |  |
| 11. | 5. Šo noteikumu prasību izpildi kontrolē Veselības inspekcija. | 9. Lūdzam svītrot projekta 5. punktu, kas paredz, ka šo noteikumu prasību izpildi kontrolē Veselības inspekcija, jo tas dublē EDL 6. panta otrajā daļā jau noteikto. Turklāt tas pārsniedz EDL 38.1panta pirmajā daļā ietverto pilnvarojumu. | |  |  |
| 12. | 9. Pakalpojuma sniedzējs nodrošina, ka personas, kas uzrauga drošību baseinos un pirtīs, ir ieguvušas apliecību par pamatzināšanu apguvi pirmās palīdzības sniegšanā. | 10. EDL 38.1panta trešā daļa paredz, ka Ministru kabinets nosaka prasības paaugstināta riska subjektu nodarbināto personu kompetencei higiēnas jomā. Projekts netiek izdots uz šī pilnvarojuma pamata, tāpēc lūdzam  svītrot projekta 9. punktā noteikto par pakalpojuma sniedzēja pienākumu nodrošināt, ka personas, kas uzrauga drošību baseinos un pirtīs, ir ieguvušas apliecību par pamatzināšanu apguvi pirmās palīdzības sniegšanā. Vienlaikus šis punkts šķietami neattiecas uz higiēnas prasībām un tātad neatbilst pilnvarojumam EDL 38.1panta pirmajā daļā. | | **Ņemts vērā** |  |
| 13. | 11.3. tualetes (vīriešu, sieviešu un darbinieku); | 11. Aicinām izvērtēt samērīgumu projekta 11.3. apakšpunktā ietvertai prasībai, no kuras varētu izdarīt secinājumu, ka jebkurā pirtī vai baseinā ir jānodrošina atsevišķa tualete vīriešiem, atsevišķa tualete sievietēm un atsevišķa tualete darbiniekiem. | | **Ņemts vērā** | 6.3. tualetes (apmeklētāju un darbinieku); |
| 14. |  | 12.Vēršam uzmanību, ka projekta 21. punkts, salīdzinot ar spēkā esošo regulējumu, par 1 grādu paaugstina minimālo temperatūru baseiniem. Lūdzam sniegt anotācijā pamatojumu šīm izmaiņām prasībās, kā arī vērtēt iespējamo ietekmi uz baseina pakalpojumu sniedzējiem. | | **Ņemts vērā** |  |
| 15. |  | 13. Anotācijā skaidrots, ka projektā apvienoti Ministru kabineta 2009. gada 13. janvāra noteikumi Nr. 37 "Higiēnas prasības publiskas lietošanas peldbaseiniem" un Ministru kabineta 2000. gada 19. decembra noteikumi Nr. 439 "Higiēnas prasības publiskas lietošanas pirtīm", taču  projekts neparedz šos noteikumus atzīt par spēku zaudējušiem. Ievērojot minēto, lūdzam papildināt projektu ar noslēguma jautājumu, lai atzītu minētos noteikumus par spēku zaudējušiem. | | **Ņemts vērā** | 31. Atzīt par spēku zaudējušiem:  31.1. Ministru kabineta 2009.gada 13.janvāra noteikumus Nr. 37 “[Higiēnas prasības publiskas lietošanas peldbaseiniem](https://likumi.lv/ta/id/186601-higienas-prasibas-publiskas-lietosanas-peldbaseiniem)“ (Latvijas Vēstnesis, 2009, 10. nr.);  31.2. Ministru kabineta 2000.gada 19.decembra noteikumus Nr. 439  “[Higiēnas prasības publiskas lietošanas pirtīm](https://likumi.lv/ta/id/13858-higienas-prasibas-publiskas-lietosanas-pirtim) “ (Latvijas Vēstnesis, 2000, 466/469.nr., 2005, 135.nr., 2006, 176 nr., 2008, 45.nr.) |
| 16. |  | 14. Ņemot vērā, ka projekts paredz virkni jaunu prasību, salīdzinot ar spēkā esošo regulējumu, lūdzam paredzēt projektam samērīgu spēkā stāšanās termiņu, lai tiesību subjekti, kuriem būs jānodrošina šo prasību izpilde, varētu pienācīgi sagatavoties. | | **Ņemts vērā** | 33. Noteikumi stājas spēkā 2021. gada 1.jūlijā. |
| 17. |  | 15. Lai varētu pārliecināties par regulējuma savstarpējo atbilstību, lūdzam anotācijā norādīt tos normatīvos aktus (t.sk. punktus vai pantus tajos), uz kuriem projektā ir dota vispārīga atsauce (piemēram, projekta 20., 31. un 35. punktā). | | **Ņemts vērā** | Precizēta anotācija |
| 18. |  | 16. Ņemot vērā, ka anotācijā, lai pamatotu atsevišķas projektā paredzētās prasības, ir pieminētas Lielbritānijas vadlīnijas un Lietuvas higiēnas prasības, lūdzam pievienot atsauci, kur ar šiem dokumentiem var iepazīties. | | **Ņemts vērā** | Precizēta anotācija |
| 19. |  | 17. Projekta 17. un 37. punktā paredzēts, ka viena dušas iekārta ir aprīkota ar necaurspīdīgu starpsienu. Anotācijās skaidrots, ka tas nepieciešams, lai baseina vai pirts lietotāji nemazgātos peldkostīmos. Taču vēršam uzmanību, ka nekur nav paredzēts, ka baseina vai pirts lietotājiem būtu jāmazgājas kailiem, turklāt šāda prasība projektā būtu pretrunā ar EDL 38.1panta pirmajā daļā ietverto pilnvarojumu. Ievērojot minēto, ierosinām pārskatīt projekta 17. un 37. punktā ietverto regulējumu, vai šī prasība ir samērīga ar sasniedzamo mērķi (proti, vai mērķi ar šādu prasību vispār ir iespējams sasniegt). | | **Ņemts vērā** | Precizēta anotācija |
| 20. |  | 18. Tiesiskās noteiktības nodrošināšanai lūdzam sniegt anotācijā skaidrojumu, vai projekta 27. punktā un 33.3. apakšpunktā paredzētās prasības ir attiecināmas arī uz džakuzi vannām un āra baļļām. | | **Ņemts vērā** | Precizēta anotācija |
| 21. |  | 19. Tiesiskās noteiktības nodrošināšanai lūdzam anotācijā skaidrot, vai projektā paredzētais regulējums attiecas arī, piemēram, uz akvaparkiem, sporta centriem, kuri cita starpā aprīkoti arī ar pirti un baseinu, SPA saloniem, āra baļļām un džakuzi vannām publiskos objektos. | | **Ņemts vērā** | Precizēta anotācija |
| 22. |  | 20. Lūdzam precizēt projekta anotācijas II sadaļas 1. punktu atbilstoši Instrukcijas Nr. 19 20. punkta prasībām, norādot visas sabiedrības mērķgrupas, uz kurām attiecināms projekta tiesiskais regulējums tiešā un netiešā veidā, t.i., kuru tiesības, pienākumus, finanses vai iespējas projekts ietekmē vai varētu ietekmēt.  Ar sabiedrības mērķgrupu saprot jebkuru fizisku vai juridisku personu grupu (tai skaitā valsts un pašvaldību iestādēs nodarbinātos), kuru skar projektā paredzētais regulējums. Projekts attiecas arī uz baseina un pirts pakalpojuma sniedzējiem, kā arī uz baseina un pirts pakalpojuma lietotājiem. | | **Ņemts vērā** | Precizēta anotācija |
| 23. |  | 21. Tāpat lūdzam precizēt projekta anotācijas II sadaļas 2. punktu atbilstoši Instrukcijas Nr. 19 22. punkta prasībām, jo šobrīd šis anotācijas punkts ir aizpildīts nepilnīgi. | | **Ņemts vērā** | Precizēta anotācija |
| 24. |  | 22. Projekts paredz apjomīgu administratīvo slogu, tai skaitā arī virkni jaunu prasību, kas nav spēkā esošajā regulējumā (piemēram, projekta 24. punktā paredzētā prasība uz pirtīm līdz šim nebija attiecināma). Tāpēc lūdzam precizēt projekta anotācijas II sadaļas 3. un 4. punktu atbilstoši Instrukcijas Nr. 19 24., 25., 25.1, 26. punkta prasībām.  Vienlaikus vēršam uzmanību, ka anotācijas II sadaļas 4. punktā kļūdaini iekļautais (jāiekļauj anotācijas II sadaļas 3. punktā) administratīvo izmaksu monetārais novērtējums ir veikts tikai nelielai daļai no visiem administratīvās izmaksas veidojošiem informācijas sniegšanas pienākumiem. Piemēram, nav vērtētas administratīvās izmaksas, kas rodas no projekta 6., 10., 21., 22., 23., 25., 26., 34. un 36. punktā noteiktā pienākuma.  Turklāt, spriežot pēc anotācijas II sadaļas 4. punktā ietvertā aprēķina, tiek prezumēts, ka Latvijā ir tikai 130 publiski baseini vai pirtis, kas šķietami varētu neatbilst reālajai situācijai. Tādēļ lūdzam pārbaudīt anotācijā ietvertos aprēķinus, vienlaikus norādot izmantoto datu avotus. | | **Ņemts vērā** | Precizēta anotācija |
| 25. |  | 23. Saskaņā ar Valsts pārvaldes iekārtas likuma 10. panta septīto daļu valsts pārvaldei ir pienākums informēt sabiedrību par savu darbību, it īpaši to sabiedrības daļu un tām privātpersonām, kuru tiesības vai tiesiskās intereses īstenotā vai plānotā darbība skar vai var skart.  Projekta anotācijas VI sadaļā norādīts, ka atbilstoši Ministru kabineta 2009. gada 25. augusta noteikumiem Nr. 970 "Sabiedrības līdzdalības kārtība attīstības plānošanas procesā" (turpmāk – MK noteikumi Nr. 970) sabiedrībai tika dota iespēja piedalīties publiskajā apspriešanā no 2019. gada 8. maija līdz 5. jūnijam, kā arī rakstiski sniegt viedokli par noteikumu projektu saskaņošanas stadijā. 2019. gada 8. maijā projekts publiskajai apspriešanai publicēts Veselības ministrijas mājaslapas sadaļā "Sabiedrības līdzdalība". Publiskajā apspriešanā saņemti priekšlikumi no SIA "Latinwest", Jūrmalas sporta skolas, SIA "Olimpiskā sporta centra", Fonda "Mācies peldēt Latvijā", VSIA "Nacionālais rehabilitācijas centrs "Vaivari"", kas izvērtēti un lielā mērā ņemti vērā.  No minētā var spriest, ka mērķtiecīgas konsultācijas ar projekta skartajām sabiedrības grupām nav notikušas. Nav arī norādes, ka informācija par projektu ir bijusi pieejama arī Valsts kancelejas tīmekļvietnē[[4]](#footnote-4), nav pievienota arī saite uz paziņojumu[[5]](#footnote-5), kā arī norādīta nepilnīga informācija par līdzdalības rezultātiem[[6]](#footnote-6).  Ņemot vērā norādīto, lūdzam precizēt projekta anotācijas VI sadaļu. | | **Ņemts vērā** | Precizēta anotācija |
| 26. |  | Par precizēto projektu izteiktais iebildums 23.03.2020  Papildus lūdzam precizēt anotācijas kopsavilkumā minēto, ka projekta mērķis ir aktualizēt higiēnas prasības baseinu un pirts pakalpojuma sniegšanai, mazinot infekciju slimību risku un nodrošinot drošākus baseina un pirts pakalpojumus patērētājiem, norādot, ka higiēnas prasības nodrošina epidemioloģiski drošākus pakalpojumus. | | **Ņemts vērā** | Precizēta anotācija |
| 27. |  | Par precizēto projektu izteiktais iebildums 23.03.2020  Aicinām vēlreiz pārskatīt projektu un saskaņot tajā lietoto terminoloģiju gan projekta ietvaros, gan EDL lietotajai terminoloģijai. Tā piemēram ar vienu nozīmi tiek lietoti termini – baseina un pirts apmeklētāji, lietotāji, baseinu un pirti lieto, izmanto, apmeklē. | | **Ņemts vērā** |  |
| 28. |  | **Valsts kancelejas Valsts pārvaldes politikas departaments**  1.Izpildot 2009. gada 25. augusta Ministru kabineta noteikumu Nr.970 “Sabiedrības līdzdalības kārtība attīstības plānošanas procesā” 14. punktu, aicinām iesniegt noteikumu projektu Valsts kancelejai ievietošanai MK mājaslapā sabiedrības līdzdalības nodrošināšanai;  Atkārtotajā elektroniskajā saskaņošanā 12.06.2020. izteiktais iebildums  1. Uzskatām, ka Valsts kancelejas iebildums Nr. 28 (izziņā), kā arī Tieslietu ministrijas iebildums Nr.25 izziņā nav tikuši ņemti vērā ne formāli, ne pēc būtības. Projekts tā arī netika ievietots Valsts kancelejas tīmekļvietnē sabiedrības līdzdalības nodrošināšanai, savukārt anotācijas VI sadaļā sniegtā informācija neliecina par to, ka ir notikušas mērķtiecīgas konsultācijas ar projekta skartajām sabiedrības grupām. Aicinām precizēt izziņu un papildināt anotāciju, sniedzot vispusīgu informāciju par notikušajām konsultācijām (no dokumenta izstrādes līdz šim brīdim) un līdzdalības rezultātiem, ņemot vērā, ka regulējums skar aptuveni 130 objektus; | | **Ņemts vērā**  2019. gada 8.maijā projekts publiskajai apspriešanai publicēts Veselības ministrijas mājaslapas sadaļā „Sabiedrības līdzdalība”.  Publiskajā apspriešanā saņemti priekšlikumi no Latinwest, SIA, Jūrmalas sporta skolas, Olimpiskā sporta centra, SIA, Fonda”Mācies peldēt Latvijā”, VSIA "NRC "Vaivari", kas pārstāv plašu un dažādu ieinteresēto loku, tādēļ nav pamatots VK pārmetums, ka nav notikušas mērķtiecīgas konsultācijas ar projekta skartajām sabiedrības grupām. Visa informācija par publisko apspriešanu, tai skaitā par sabiedrības iesniegtajiem iebildumiem un priekšlikumiem, pieejama Veselības ministrijas mājas lapā. Ministru kabineta kārtības rullis neparedz atkārtotu publisko apspriešanu pēc izsludināšanas Valsts sekretāru sanāksmē, jo pēc izsludināšanas Valsts sekretāru sanāksmē sabiedrība ar projekta aktuālo redakciju iepazīstas attiecīgajā MK mājas lapas sadaļā.  Projekta virzība pēc tā izstrādes kavējās nevis būtisku sabiedrības iebildumu dēļ, bet gan ārkārtējās situācijas radītās kapacitātes pārdales dēļ, respektīvi, nekādas papildus konsultācijas ar sabiedrību, ko aprakstīt anotācijā, netika organizētas. Taču par to, ka ieinteresētajai sabiedrības daļai bija pietiekošas iespējas iesaistīties, liecina, ka pēc izsludināšanas Valsts sekretāru sanāksmē ieinteresētie sabiedrības pārstāvji (SIA Menerga Baltic) sniedza komentārus un priekšlikumus par prasībām peldbaseinu mikroklimatam, kas tika izskatīti un kā rezultātā papildināts skaidrojums anotācijā. | Precizēta anotācija |
| 29. |  | 2.Ņemot vērā, ka radītā regulējuma ietekmi aprēķina, salīdzinot to ar līdzšinējo regulējumu, lūdzam papildināt anotācijas II. sadaļas 2. punktu ar precīzu prasību uzskaitījumu, kas fiziskām un juridiskām personām, kuras sniedz baseinu un pirts pakalpojumus, rodas līdz ar šī projekta stāšanos spēkā, resp. tās prasības, kas nebija ietvertas Ministru kabineta 2009. gada 13. janvāra noteikumos Nr. 37 “Higiēnas prasības publiskas lietošanas peldbaseiniem“ un Ministru kabineta 2000.gada 19.decembra noteikumos Nr. 439 “Higiēnas prasības publiskas lietošanas pirtīm“ (piemēram, obligātie legionelozes profilakses darbi). Tāpat, būtu nepieciešams minēt arī tās prasības, kuras līdz ar jauno regulējumu tiks atceltas. | | **Ņemts vērā** | Precizēta anotācija |
| 30. |  | 3.Ierosinām izvērtēt anotācijas II. sadaļas 4. punktā sniegto atbilstības izmaksu aprēķinu, ņemot vērā, ka paškontroles prasības bija paredzētas arī līdzšinējā regulējumā. | | **Ņemts vērā** | Precizēta anotācija |
| 31. |  | Atkārtotajā elektroniskajā saskaņošanā 12.06.2020. izteiktais iebildums  2. Aicinām precizēt anotācijas II sadaļas 4.punktā aprakstu mainīgajiem rādītājiem pie izmaksu aprēķinu formulām, lai nodrošinātu skaidru katra rādītāja nozīmi; | | **Ņemts vērā** | Precizēta anotācija |
| 32. |  | Atkārtotajā elektroniskajā saskaņošanā 12.06.2020. izteiktais iebildums  3. anotācijas II sadaļas 4.punktā tiek minēts, ka "Saskaņā ar Valsts ieņēmumu dienesta informāciju par vidējām stundas tarifa likmēm uz 17.04.2018, vidējā stundas tarifa likme valstī skaistumkopšanas jomas tai radniecīgu profesiju darbiniekiem ir 4,15 EUR". Ņemot vērā, ka pašlaik ir 2020.g. vidus, līdz ar to, aicinām rast iespēju izmatot aktuālākos datus aprēķiniem. Vienlaikus lūdzam paskaidrot, kas ir domāts ar "Papildu izmaksām" tajā pašā anotācijas punktā. | | **Ņemts vērā** | Precizēta anotācija |
| Atbildīgā amatpersona | | Anita Segliņa |
|  | | (paraksts\*) |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

|  |
| --- |
| (par projektu atbildīgās amatpersonas vārds un uzvārds) |
| Anita Segliņa |
| (amats) |
| Sabiedrības veselības departamenta Vides veselības nodaļas vecākā eksperte |
| (tālruņa un faksa numurs) |
| tālr. nr.: 67876102 |
| (e-pasta adrese) |
| anita.seglina@vm.gov.lv |

1. Juridiski terminoloģiskā skaidrojošā vārdnīca, sastādījis V. Jakubaņecs. Rīga: P&K, 2005, 338. lpp. [↑](#footnote-ref-1)
2. Satversmes tiesas 2011. gada 11. janvāra sprieduma lietā Nr. 2010-40-03 9.1. apakšpunkts. [↑](#footnote-ref-2)
3. Satversmes tiesas 2012. gada 1. novembra sprieduma lietā Nr. 2012-06-01 secinājumu daļas 7.2. apakšpunkts. [↑](#footnote-ref-3)
4. skat. prasību MK noteikumu Nr. 970 14. punktā. [↑](#footnote-ref-4)
5. skat. prasību MK instrukcijas Nr. 19 61.3. apakšpunktā. [↑](#footnote-ref-5)
6. skat. prasības MK instrukcijas Nr. 19 62.2. un 62.3. apakšpunktā. [↑](#footnote-ref-6)